钦定古今图书集成/明伦汇编/氏族典/第341卷 > 刘孜
## 钦定古今图书集成/明伦汇编/氏族典/第341卷 > 刘孜

按《明外史周忱传》：“刘孜，字显孜，万安人。正统十年进
士。授御史，出按辽东。景泰二年，再按畿辅，擢山东按
察使。天顺四年，迁左布政使。明年，以右副都御史巡
抚江南十府。母丧，起复。成化元年，召拜南京刑部尚
书。四年致仕，道卒。孜廉慎，治事精审，号能臣。然持法
不少假，或颇议其刻。”